Siyaya

Siyaya kwa jina maarufu Siyaya Arts ni kikundi cha muziki, kucheza na kuigiza kutoka Makokoba, Bulawayo, Zimbabwe.

 Asili 

Siyaya ilianzishwa mwaka wa 1989 na awali ilijulikana kama Nostalgic Actors and Singers Alliance (NASA). Ilianzishwa na wanachama 5 wakiongozwa na Mike Sobiko. Kuanzishwa kwake kulichangiwa na hadithi za kitamaduni, muziki na densi zinahusiana na jiji la Bulawayo.

Wanachama wamekuwa wakibadilika mara kwa mara huku wanachama wengi wa zamani wakiendelea na miradi mingine kama hiyo. Safu hiyo sasa ina wanachama 13 chini ya uongozi wa Saimon Mambazo Phiri. Katika maadhimisho ya miaka 10 walibadilisha jina lao kuwa Siyaya (jina la Kindebele lenye maana ya "on the move" kwa kiingereza).

Kundi hili limefanya ziara nyingi barani Ulaya na Afrika na kujipatia sifa nzuri hasa kwa kugusa masuala ya kijamii katika muziki wake.

 Matamasha 

Siyaya wametumbuiza kote barani Afrika na Ulaya. Baadhi ya matamasha waliyohudhulia tangu 1993 ni pamoja na Aberdeen International Youth Festival (Uskoti), Towersey Festival (Uingereza), Glastonbury Festival (Uingereza), Pontardawe Festival (Welisi), Waterford Spraoi (Eire), WOMAD Reading Festival (Uingereza), Malopo Tamasha (Pretoria, Afrika Kusini), Edinburgh International Fringe Festival (Uskoti),  Market Theatre Community Theatre Festival (Afrika Kusini), Ross On Wye International Festival (Welisi), Scena Church & Theater Festival (Hanover Ujerumani), Panafest Historic Theatre Festival (Cape Coast, Ghana), Streets Ahead Festival Manchester (Uingereza), Sidmouth International Folk Festival (Uingereza), Earagail Arts Festival (Eire) na mengine mengi.

Diskografia

Yebo! Yes! (2000)
Kokoba Town (2002)
Futhi Njalo (2009)
Zambezi Express (2012)

 Tanbihi 

 Viungo vya nje 
Tovuti rasmi ya Siyaya

Jamii:Wanamuziki wa Zimbabwe
Jamii:Arusha Editathon Muziki